Sietwenn (Oolland)

Sietwenn () is en lütten Oort in’n Landkreis Stood, Neddersassen. De Oort is opdeelt twüschen de beiden Gemenen Greundiek un Steenkark, de all beid Deel von de Samtgemeen Lüh sünd.

Sietwenn billt mit Sandhörn en Exklaav von de Gemeen Greundiek. Dat Rebeed liggt twüschen de Gemenen Hullern-Twielenfleet un Steenkark.

 Geografie 

De Oort liggt in de eerste Miel von Oolland in de Masch von de Ünnerelv.

De Naveröörd sünd Sandhörn in’n Noorden, Greundiek mit Mojenhörn un Steenkark mit Wetterndörp un Huttfleet in’n Süüdoosten, Bachenbrook in’n Westen un Hullern mit Sövenhöben un Twielenfleet in’n Noordwesten.

 Historie 

 Verwaltungsgeschicht 

De Oort hett vör 1852 to de Hauptmannschop Twielenfleet von dat Grevengericht Oolland tohöört un denn von 1852 bet 1885 to dat Amt Jörk. Na 1885 weer dat in’n Kreis Jörk, de 1932 Deel von’n Kreis Stood worrn is.

Dat Rebeed weer al von öllers opdeelt twüschen de Gemenen Greundiek un Steenkark.

 Inwahnertall 

Steenkark:

Greundiek:

 Religion 

Sietwenn is evangeelsch-luthersch präägt un höört to dat Kaspel von de Marienkark in Greundiek un dat Kaspel von de Martini-un-Nicolai-Kark in Steenkark.

För de Kathoolschen is de Hillig-Geist-Kark in Stood tostännig.

 Weertschop un Infrastruktur 

För Sietwenn sünd de freewilligen Füürwehrn Greundiek un Steenkark mit tostännig.

 Verkehr 

Dör Sietwenn löppt de Landsstraat 140, de in’n Noordwesten över Hullern na Stood geiht un in’n Süüdoosten över Greundiek, Steenkark un Mittelskark na Jörk un op’n Hambörger Süden to.

De nächste Autobahn is de Autobahn 26 (Afsnidd Stood–Hamborg). De Opfohrt 3 Stood-Oost liggt so negen Kilometer in’n Süüdwesten von Sietwenn an de L 111 un de Opfohrt 4 Dullern negen Kilometer in’n Süden an de L 125.

De nächste Bahnhoff is so bi acht Kilometer wied weg in’n Westen de Bahnhoff Stood an de Nedderelvbahn von Cuxhoben na Hamborg.

 Footnoten 

Kategorie:Oort
Kategorie:Landkreis Stood